OpenLLM-France/wikimedia huggingface dataset:
# Kargatze (informatika)

Kargatzea edo gora kargatzea sistema informatiko lokal batetik urruneko sistema informatiko batera datuak (fitxategiak, irudiak, ...) eramatea da.

## Ikus, gainera

* Deskarga (informatika)

## Kanpo estekak

* Datuak: Q7126699
* Multimedia: Upload icons / Q7126699
# Kargo kultu

Kargo kultua (ingelesez: Cargo cult) erlijio sistema ez ortodoxoa da, Australia eta Melanesiako (batez ere Ginea Berriako) hainbat herritan garatu dena. Kultu hauen sinismen nagusia da mendebaldetik datozen produktuak, batez ere garraio hegazkinetan iristen direnak, espirituek sortutako produktuak direla, bertako herritarren onurarako. Produktu hauen kontrola, sinismenaren arabera, zurien esku geratzen da. Kargua, beraz, arbasoekiko izandako errespetuaren ordainketa gisa ulertzen da. Horregatik, kargo kultuen beste sinismen garrantzitsu bat da etorkizunean arbasoak etorriko direla oraindik baliagarriagoak diren edukiak eskaintzera. Uharte batzuetan, adibidez Vanuatuko Tannan, estatubatuarrak dira onura horiek dakartzatenak.

## Ikus, gainera

* John Frum
* Mesianismo

## Kanpo estekak

* Datuak: Q22314
* Multimedia: Cargo cult / Q22314
# Kari (mitologia)

Kari eskandinaviar mitologiako erraldoi bat eta Fornjoten semeetako bat da. Thulurretako batean haizearen sinonimo bezala aipatzen da. Pertsonaia hau soilik Hversu Noregr byggdisten ("Nola Norvegia populatua izan zen") eta Orkneyinga sagan agertzen da, Kari bere aitaren erresumen oinordeko bezala agertzen den istorioetan. Hversu Noregr byggdisten bere ondorengoak Finlandia eta Kvenlandeko gobernariak dira. Kari Frosti (antzigarra) izeneko seme baten aita da Orkneyinga sagaren arabera, baina Jökull (jǫkull, izotz burruntzi, izotz, glaziar) deitua Hversu Noregr byggdisten arabera. Seme hau Snær Zaharraren aita da (Snærr inn gamli 'Elur Zaharra').

## Izen bereko beste batzuk

* Kari Hayabusa klaseko torpedontzi japoniar bat
* Kari Otori klaseko torpedontzi japoniar bat
* Kari, Jupiterren ilargi bat
* Koreako Ikerketa Aeroespazialeko Institutuaren KARI siglak.

## Kanpo estekak

* Datuak: Q688566
# Kargako bizikleta

Kargako bizikleta, zama-bizikleta, zamalanetarako bizikleta edo kutxadun bizikleta zamak garraiatzeko berariaz diseinatutako eta eraikitako bizikleta da. Oro har, bizikletak eta trizikloak dira usuenak, baina badaude lau gurpil edo gehiago dituzten ibilgailuak ere. Gizakien indarrez soilik edo motorrez lagunduta propultsatutako ibilgailuak dira.
Kargak sartzeko eremu bat izaten dute: kaxa ireki edo itxia, plataforma laua edo alanbrezko saski bat. Gurpil baten edo biren gainean muntatuta ageri ohi da kargarako gunea, eta bere kokalekua bizikletaren edozein tokitan egon daiteke: aurreko gurpilaren gainean edo atzean, atzeko gurpilaren gainean edo aurrean, aurreko bi gurpilen gainean trizikloen kasuan...
Bizikleta arrunt batek baino karga handiagoak garraiatzeko eraiki behar dira ibilgailu horien markoa eta transmisioa.

## Abantaila eta desabantailak

Bizikleta hauek zenbait abantaila direla medio erabiltzen dira: erregairik ez dute behar eta ez dute kutsatzen, hirigunean ibiltzeko malgutasuna dute, eta erosi, eraiki eta zaintzeko errazak dira.
Desabantailak ere baditu: zama astunak garraiatzeko edo distantzia luzeak ibiltzeko ez dira praktikoak, zamak babes gutxiago izan ohi du, gidariak babes gutxiago izan ohi du eguraldiaren eta istripuen kontra, eta erabiltzeko ahalegin handiagoa eskatzen dio.
* Datuak: Q573863
* Multimedia: Freight bicycles / Q573863
# Kargow

Kargow Alemaniako udalerri bat da, Mecklenburg-Aurrepomerania estatuan. Azken zentsuaren arabera 697 biztanle zituen, 69,4 kilometro koadroko azaleran..

## Kanpo estekak

* Datuak: Q20202
* Multimedia: Kargow / Q20202
# Kargowa udalerria

Kargowa Poloniako Lubuszeko voivoderriko landa-hiri udalerri bat da, Zielona Góra barrutian kokatuta. 128,53 km²ko azalera du eta 2017ko datuen arabera 5826 biztanle zituen.

## Kanpo estekak

* Udalaren webgunea
* Datuak: Q771764
* Multimedia: Gmina Kargowa / Q771764
ieaLubuszeko voivoderriko udalerriak :
# Kargaleku II

Kargaleku II Errenagako babeslekuetatik gertu dagoen mendia da. Akaitz, Uazkuru eta Errenagarekin batera, gailur talde luze bat osatzen du.
Mendi hau, Otsoarrateko pasabideak mendebaldean eta Saltamuñoko atakak ekialdean mugatzen dute. Lehenengotik, Lizarrustitik Errenagarako bidea dator, eta, bigarrenetik, Guardetxekoa. Hauek dira, beraz, mendi honen tontorrera iristeko abiapunturik egokienak.
Mendi honen hegoaldean, Nafarroan, Ormazarretako korta geratzen da.

## Inguruko tokiak

Ormazarretako kortatik gertu, Ormazarreta II izeneko leizezuloa dago, Aralar mendilerro osoko sakonena, 576 metrorekin. Baita luzeena ere, 6 kilometroko galeriekin. Sarrera, Mandarrateko pasabidea dagoen tokitik 300 metrora dago

## Izenaren jatorria

Itxuraz, inguru hau, harrobi edo mehatze lanetarako erabilia izan zen, eta hortik datorkio mendi honi bere izena.

## Kanpo estekak

* Datuak: Q12261288
# Jon Irureta

Jon Irureta Rey (Azpeitia, Gipuzkoa, 1966ko abenduaren 24a) euskal futbolari ohia da. Atzelari lanetan aritzen zen.

## Kirol ibilbidea

2015eko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Besteak | Besteak | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Sanse | 2.B | 1986/87 | 2 | 0 | 0 | 0 | - | - | - | - | - | - | 2 | 0 |
| Sanse | 2.B | 1987/88 | 10 | 0 | 3 | 0 | - | - | - | - | - | - | 13 | 0 |
| Sanse | Denera | Denera | 12 | 0 | 3 | 0 | - | - | - | - | - | - | 15 | 0 |
| Cultural Durango | 2.B | 1988/89 | 29 | 3 | 1 | 0 | - | - | - | - | - | - | 30 | 3 |
| Cultural Durango | Denera | Denera | 29 | 3 | 1 | 0 | - | - | - | - | - | - | 30 | 3 |
| Sestao Sport | 2. | 1989/90 | 13 | 0 | 0 | 0 | - | - | - | - | - | - | 13 | 0 |
| Sestao Sport | 2. | 1990/91 | 35 | 0 | 2 | 0 | - | - | - | - | - | - | 37 | 0 |
| Sestao Sport | Denera | Denera | 48 | 0 | 2 | 0 | - | - | - | - | - | - | 50 | 0 |
| Mallorca | 1. | 1991/92 | 7 | 0 | 0 | 0 | - | - | - | - | - | - | 7 | 0 |
| Mallorca | 2. | 1992/93 | 14 | 0 | 2 | 0 | - | - | - | - | - | - | 16 | 0 |
| Mallorca | 2. | 1993/94 | 1 | 0 | 1 | 0 | - | - | - | - | - | - | 2 | 0 |
| Mallorca | Denera | Denera | 22 | 0 | 3 | 0 | - | - | - | - | - | - | 25 | 0 |
| Real Union | 2.B | 1994/95 | 12 | 2 | - | - | - | - | - | - | - | - | 12 | 2 |
| Real Union | 2.B | 1995/96 | 11 | 2 | 0 | 0 | - | - | - | - | - | - | 11 | 2 |
| Real Union | 2.B | 1996/97 | 0 | 0 | 1 | 0 | - | - | - | - | - | - | 1 | 0 |
| Real Union | Denera | Denera | 23 | 4 | 1 | 0 | - | - | - | - | - | - | 24 | 4 |
| Ibilbide osoan | Ibilbide osoan | Ibilbide osoan | 134 | 7 | 15 | 1 | - | - | - | - | - | - | 149 | 7 |

## Erreferentziak

* Datuak: Q11928253
# Jon Josu Legarreta

Jon Josu Legarreta Etxagibel (Bilbo, Bizkaia, 1967ko ekainaren 2a) bizkaitar astrofisikaria da. Euskal Herriko Unibertsitateko Bilboko Industria Ingeniaritza Teknikoko Unibertsitate Eskolako irakaslea da.

## Bizitza

Bilboko Santutxu auzoan jaio zen 1967an. Euskal Herriko Unibertsitatean zientzia fisikoetan lizentziaduna da 1991tik, astrofisikan espezializatuz. 2007an doktoratu zen Agustín Sánchez-Lavegak zuzendari zuen Jupiterreko bortizeen inguruko doktore-tesia landuz. Gaur egun Bilboko Industria Ingeniaritza Teknikoko Unibertsitate Eskolan irakasle lanetan dihardu Sistemen Ingeniaritza eta Automatika sailean.
Horrez gain, EHUko Zientzia Planetarioen Taldeko kidea da. Zientzia Planetarioen Taldearekin Saturno planetan elkarren segidan sortu diren bi ekaitz lehen aldiz behatzea, ikertzea eta neurtzea lortu du.

## Idazlanak
### Doktore-tesia

| Urtea | Izenburua | Argitaletxea | ISBN kodea | Oharrak |
| 2007 | Jupiterreko bortizeen bortizitatea eta simulazio numerikoa | EHU | ISBN 978-84-8438-138-9 | Agustín Sánchez-Lavegak zuzendua |

## Erreferentziak

* 1 2 «Jon Legarretari elkarrizketa» Aikor! 2018ko urriaren 17a (Noiz kontsultatua: 2019ko urriaren 25ean).
* 1 2 Legarreta Etxagibel, J. J.. (2007). Jupiterreko bortizeen bortizitatea eta simulazio numerikoa. Euskal Herriko Unibertsitatea ISBN 978-84-8438-138-9. (Noiz kontsultatua: 2019ko urriaren 25ean).
* ↑ Lartzanguren, E.. (2019ko urriaren 25a). «Saturnoko ekaitzei so» Berria (Noiz kontsultatua: 2019ko urriaren 25ean).
* Datuak: Q60034674
# Jon Irisarri

Jon Irisarri Rincón (Leaburu, 1995eko azaroaren 9a) gipuzkoar txirrindularia ohia da. Errepideko txirrindularitzaz gain, pistan ere aritu zen.

## Palmaresa

2014
* Zumaiako Saria
* 3. Lemoiz Klasikan
2015
* Insalus Saria
* Cirilo Zunzarrenen oroimenezko Saria
* Eusebio Vélez Saria
* Lemoiz Klasika
* Etxaniz Memoriala
* 2. Zumaiako Sarian
* 2. San Bartolome Sari Nagusian
* 3. Aiala Zirkuituan
* 3. Leintz Bailarari Itzulian
2016
* Manuel Sanroma Memorialeko etapa 1
* Santikutz Klasika
* 4. Bidasoko Itzulian eta etapa 1
* Grand Prix Macario
* Castellongo Itzuliko etapa 1 (taldekako erlojupekoa)
* 2. Espainiako errepideko txirrindularitza txapelketan (23 urtez azpikoan)
* 2. Gervais Memorialan (Gipuzkoako erlojupeko txapelketa)
* 2. Circuito Guadianan

## Taldeak

| Taldea | Urteak | Modalitatea |
| Caja Rural-Seguros RGA | 2016-2020 | Errepideko txirrindularitza |

## Erreferentziak

* ↑ Jon Irisarri “txirrindularitza uztea behar nuen”

## Kanpo estekak

* Jon Irisarri - ProCyclingStats
* Jon Irisarrirekin elkarrizketa
* Datuak: Q26197525
* Multimedia: Jon Irisarri / Q26197525
# Jon Jauregi

Jon Jauregi Bereziartua (Beasain, 1964ko azaroaren 1a) gipuzkoar politikari jeltzalea da.

## Biografia

Lanbidez abokatua, 1981etik aurrera EAJko kidea da. 1995 eta 2003 artean jaioterriko alkatea izan zen. Urte hartan Joxe Joan Gonzalez de Txabarri ordezkatu zuen Espainiako Kongresuan. Gipuzko Buru Batzarrean aritutakoa da.

## Erreferentziak

* ↑ Barriuso, Olatz. (2008-01-12). «Ortuzar presidirá el PNV de Vizcaya con un apoyo unánime y Egibar logra el 90%» El Correo.
* Datuak: Q5933917
# Jon Jaunarena

Jon Jaunarena Etxekolonea, pilota arloan Jaunarena izenaz ezaguna (Leitza, 1992ko martxoaren 2a) esku huskako pilotari profesional ohia da. 2010etik 2019raino aritu zen profesionaletan, Aspe enpresarekin: 2016 arte, aurrelari; eta orduz geroztik, atzelari. Amateurretan, 2009an Santo Cristo Torneoko txapelduna izan zen. Hurrengo urtearen hondarrean estreinatu zen profesionaletan, bere herrikide Abel Barriola lagun, 2010eko abenduaren 29an, 18 urte besterik ez zuela. Etorkizun oparoa ikusten zioten adituek, dohain handiak baitzituen, bereziki indarra eta bi eskuekin pilotari ederki ematea. Emaitza onik lortzen ez zuela ikusita, 2016an atzelari jarri zuen enpresak. Hala ere, eskuko minak jota, atzelari lanetan ere oso ibilbide gorabeheratsua izan zuen, eta azkenean pilotari profesionala izateari uztea erabaki zuen Jaunarenak.
2012an, urte bikaina eginda, bigarren mailako txapelketa nagusi guzti-guztiak irabazi zituen: binakakoa, buruz burukoa, eta lau eta erdikoa. Beste inork ez du lortu urte berean bigarren mailako hiru titulu horiek irabaztea (lehen mailan, berriz, Retegi II.a eta Irujo izan dira lortu duten bakarrak).
2018an, berriz jokatu zuen Bigarren Mailako Binakako Txapelketako finala, baina oraingoan atzelari izanik. Txapeldunorde bukatu zuen, Peio Etxeberria aurrelari debutatu berria lagun, Asier Agirre eta Diego Iturriaga aurkariekin 22-21 galduta.
Profesionaletan aritutako bederatzi urte horretan, 335 partida jokatu zituen Jon Jaunarenak.

## Kirol lorpenak
### Profesionaletan

* 2018: bigarren mailako binakako txapeldunordea, Peio Etxeberria aurrelaria lagun.
* 2012:
** bigarren mailako lau eta erdiko txapelduna.
** bigarren mailako buruz buruko txapelduna.
** bigarren mailako binakako txapelduna, Cecilio Valgañón atzelaria lagun.

### Amateurretan

* 2009:
** Zaldibarko lau eta erdiko txapelduna.
** Santo Cristo Torneoko txapelduna (Altsasu).
* 2007: Elgetako lau eta erdiko txapelduna.

## Erreferentziak

* ↑ Aitor MARTÍNEZ: «Jon Jaunarena, la nueva perla», Deia, 2010-12-29.
* ↑ L. GUINEA: «DNI: Jon Jaunarena Etxekolonea», Diario de Navarra, 2010-12-27.
* 1 2 (Gaztelaniaz) Vico, I. G.. «Jaunarena deja la pelota profesional» Deia (Noiz kontsultatua: 2019-08-19).
* ↑ Imanol MAGRO: «Jon Jaunarenak irabazi du Bigarren Mailako lau t'erdikoa», Berria, 2012-12-08.
* ↑ Javier LEONÉ: «Jon Jaunarena: "Solo el que mi nombre aparezca mencionado junto al de Retegui e Irujo es un orgullo"», Noticias de Gipuzkoa, 2012-12-10.
* ↑ (Gaztelaniaz) Victoria de Lecea, Jokin. (2018-04-01). «El camino del esfuerzo» Deia (Noiz kontsultatua: 2018-04-07).

## Kanpo loturak

* Enpresaren webguneko fitxa.
* Datuak: Q12260524
# Jon Iñarritu

Jon Iñarritu Gartzia (Leioa, 1979ko martxoaren 28a) bizkaitar politikaria da. EHUn zuzenbidea ikasi ondoren, nazioarteko zuzenbidea eta zuzenbide europarraren inguruko master bat lortu zuen Pierre Mendès France unibertsitatean.
Aralarreko militantea izan zen alderdiaren hasiera-hasieratik eta bertan hainbat ardura izan ditu: Bizkaiko zuzendaritzako kidea, Hegoaldeko zuzendaritzako kidea, Nazioarteko Harremanetarako arduraduna eta Ezkerraberri fundazioko sustatzailea.
2011n, Espainiako kongresuan diputatu hautatu zuten Amaiurko zerrendan. Gero, 2026ko abenduaren 16tik, Espainiako Senatuan EH Bilduko senataria izan zen eta, egun, Espainiako Kongresuan EH Bilduko hautetsia da.
* Datuak: Q28872724
* Multimedia: Jon Iñarritu / Q28872724
# Jon Iñaki Lasa

Jon Iñaki Lasa (Gernika-Lumo, Bizkaia, 1963ko irailaren 14a - ) euskal idazlea eta poeta da. Gaztetan hasi zen idazten; hemeretzi urterekin Alizia eta biok (1982) poema liburua argitaratu zuen eta handik bi urtera, 1984an, Andaluziari ene bilduma.
Gizarte eta Informazio Zientzietan lizentziatua, Gasteizko Kandela literatur taldearen sortzaile izan zen Jon Iñaki Lasa. 2001ean Galeusca literatur jardunaldietan parte hartu zuen (Pontevedran, Galizian), eta 2002tik 2006ra, Komatxo artean literatur saioaren zuzendari eta aurkezle izan zen Bizkaia Irratian. Hizkuntza eta literatura irakasle izan da UNEDen, Lea Artibai Ikastetxean eta Mondragon Unibertsitatean. Gaur egun, Eusko Jaurlaritzan egiten du lan.
2017an poesiara itzuli da eta Bidaiak argitaratu du Pamiela argitaletxearekin. Jose Mari Lasa osaba poeta izan omen da liburuaren bultzatzailea.

## Lanak
### Poesia

* Alizia eta biok (1982, Ustela)
* Andaluziari ene bilduma (1984, Susa-Kandela)
* Triskantzatik esperantzara (1987, Gernika-Lumoko Udala). Elkarlanean
* Sobre las costumbres del Gran Kan y otros apuntes (1987, Gernika-Lumoko Udala)
* Bidaiak (2017, Pamiela)
* Pertsonaiak (2019, Pamiela)

### Itzulpenak

* Dragoigilea. Montiano, Juan Ignacio (2005, Hiria Liburuak)
* Galderen Liburua. Neruda, Pablo (2016, argitaratu gabe)

### Bestelakoak

* Euskal letren dantza 1983an (1984, Kandela-Hordago). Elkarlanean. 1983ko literatur lanen azterketa kritikoa.

## Erreferentziak

* ↑ L'Associació d'Escriptors en Llengua Catalana. (Noiz kontsultatua: 2017-09-17).
* ↑ (Gaztelaniaz) Comparte Libros. (Noiz kontsultatua: 2017-09-17).
* ↑ (Katalanez) L'Associació d'Escriptors en Llengua Catalana. (Noiz kontsultatua: 2017-10-04).
* ↑ (PDF) AELG (Asociación de Escritores en Lingua Galega). (Noiz kontsultatua: 2017-10-04).
* ↑ Erostarbe, Gorka. (2017-09-13). «Poesia arnasarako bidaia denean» Berria (Noiz kontsultatua: 2017-09-13).
* ↑ Pamiela argitaletxea. (Noiz kontsultatua: 2017-09-17).
* ↑ Felix Ibargutxi, Isilaldi oso luze baten ostean, bueltan da Jon Iñaki Lasa. El Diario Vasco, 2017-09-13.
* ↑ Juaristi, Ion. «Y de perfil» (PDF) Zurgai (Noiz kontsultatua: 2017-09-17).
* ↑ «Jon Iñaki Lasa: Aspertua nago gauzak goxoegi esaten» Argia 1984-09-30 (Noiz kontsultatua: 2017-09-12).

## Kanpo loturak

* Jon Iñaki Lasa literaturaren zubitegian
* Jon Iñaki Lasa Euskal Idazleen Elkartearen webgunean
* Datuak: Q12260523
# Jon Juaristi (argipena)

Jon Juaristi hainbat euskal herritarren izen-deiturak dira:
* Jon Juaristi Linazero, bilbotar idazlea.
* Jon Juaristi Ostolaza, zarauztar erremontelaria
# Judson Memorial eliza

Trinitatearen eliza, ingelesez: Judson Memorial Church, AEBetako Manhattan barrutian dagoen eliza baptista bat da, Greenwich Village auzoan dago, Washington Square Parkearen parean eta Gould Plazatik hurbil, Thompson kalea eta Sullivan kalearen artean
1877an John G. Praguek aretoa, 1888-1893 artean Stanford Whitek santutegia eta 1895-1896 artean McKim, Mead & White estudioak kanpandorrea italiar puzkundetar estiloaz eraiki zuten.
* Datuak: Q3111397
* Multimedia: Judson Memorial Church / Q3111397
# Judson (Hego Carolina)

Judson Ameriketako Estatu Batuetako erroldak esleitutako leku bat da. Greenville konderrian dago, Hego Carolina estatuan. 2.352 biztanle ditu, 2,051886 kilometro koadroko azaleran banatuta.

## Ikus, gainera

* Greenville konderria

## Kanpo estekak

* Datuak: Q2692394
# Judsonia (Arkansas)

Judsonia Arkansasko hiri bat da. White konderrian kokatua dago. 2010ean 2.019 biztanle zituen, 7,8 kilometro koadrotan banatuta.

## Ikus, gainera

* White konderria

## Kanpo estekak

* Datuak: Q79287
* Multimedia: Judsonia, Arkansas / Q79287
# Josu Goikoetxea

Josu Goikoetxea Gezuraga (Gernika-Lumo, 1974ko urtarrilaren 18a) bizkaitar kazetaria, poeta eta bertso gai-jartzailea da.

## Lanak
### Poesia

* Zer luzea negu hau (2018, Elkar)

## Kanpo estekak

* Datuak: Q57659989
* ↑ Elkartea, Xenpelar Dokumentazio Zentroa-Bertsozale. «Josu Goikoetxea - Biografiak - BDB. Bertsolaritzaren datu-basea» bdb.bertsozale.eus (Noiz kontsultatua: 2023-12-08).
* ↑ «Agertze bat, eta itzulera bat» Berria 2018-10-11 (Noiz kontsultatua: 2023-12-08).
# Josu Intxaustegi

Josu "Txitxo" Intxaustegi (Bilbo, ?) zinemako argazki-zuzendari bizkaitarra da.
Zinemagintzan, kamerari moduan hasi zen lanean baina argazkilaritzari ekin eta zenbait lan garrantzitsu egin ditu, baita zuzendari ospetsuekin ere (Antonio Cuadri, Oskar Santos, eta abar).

## Filmografia hautatua

* El silencio de la ciudad blanca (2019)
* Presunto culpable (telesaila, 2018, 11 atal)
* La sombra de la ley (2017)
* Sasikoen pikondoa (2017)
* Operación Concha (2017)
* Apaches (telesaila, 2017, 8 atal)
* Cien años de perdón (2016)
* Zipi & Zape eta kanikaren kluba (2013)
* Datuak: Q57315107
# Josu Iriondo

Josu Iriondo Zabaleta (Legazpi, 1938ko abenduaren 19a) gipuzkoar apaiz agustindarra da. 1968an New Yorkera joan zen eta bertan aritu zen parroko moduan. 2001etik 2014ra New Yorkeko apezpiku laguntzaile izan zen, erretiroa hartu zuen arte.

## Biografia
### Gaztaroa eta hezkuntza

Zazpi senideen artean laugarrena, Josu Iriondo Legazpi, Gipuzkoan jaio zen, Rufino Iriondo eta Maria Leona Zabaleta zituen gurasoak. Familia euskalduna zuen, hezkuntza gazteleraz jaso zuen baina.
Iriondok apaizgoa hatutau zuen eta seminario txikian sartu zuen 12 urterekin, agustindarren komunitatean. Oñatiko "Jesusen Bihotza" seminarioan eta Erromako "Collegio San Vittore"n osatu zituen ikasketak. 1958 eta 1962an Pontifical Gregorian Universityn ikasi zuen.

### Apaizgoa

Iriondo Donostiako Gotzaitegian apaiztu zen, 1962ko abenduak 23an. Ondoren irakasle jardun zuen seminarioan eta Europan zehar bidaiatu. Institutu Nazionalean, eskola publikoa, idazkari ere ibili zen.
1968an AEBetara jo zuen, New Yorkeko artzapezpikutzaren gonbiteari jarraiki. Kapilau jardun zuen 1969ra arte, Sisters of the Servants of Mary monjen artean eta parrokiako bikario izan zen ondoren Middletowneko San Jose elizan. St. Lucy's Church (1973-1974) eta Holy Rosary Church (1974-1976) Manhattan auzoko elizetan ibili ondoren. 1976an parrokiako bikario eta parroko (1978) izan zen Bronx auzoko Our Savior Church elizan, Puerto Rico eta hegoamerikar jatorriko komunitate zabalekoa.
1990an, Hispanic Catholic Center eta the Charismatic Renewal Movementeko zuzendari izendatu zuen. 1996an New Yorkeko Artzapezpikutzara heldu eta hispanoentzako Bikario Orokor izendatu zuten 1997an. 2001ean San Antonio Paduakoaren elizako parroko izendatu zuten.

### New Yorkeko Gotzain Laguntzailetza

2001eko urriak 30ean, Iriondo New Yorkeko Artzapezpikutzan Gotzain Laguntzaile eta "Alton"eko Gotzain Nagusi izendatu zuen Joan Paulo II Aita Santuak. Abenduak 12an jaso zuen Gotzain konsagrazioa Edward Cardinal Egan kardinalarengandik, Bishops Henry Mansell gotzaina eta Robert Brucato konsagratzaile zirela. Bere motto gisa aukeratu zuen '"Dominum et Vivificantem"
Iriondo gotzainaren erretiroa Frantzisko Aita Santuak onartu zuen, 2014ko otsailak 1ean.
* Datuak: Q541928
* Multimedia: Josu Iriondo / Q541928
* ↑ http://press.vatican.va/content/salastampa/en/bollettino/pubblico/2014/02/01/0077/00160.html
# Josu Jimenez Maia

Josu Jimenez Maia (Iruñea, Nafarroa Garaia, 1967ko urtarrilaren 3a - ) euskal idazlea da. Lanbidez ingeles irakaslea, egun Berriozarren bizi da. Berriozar Irratian, Euskalerria irratian, Nafar Ateneoaren Constantes Vitales aldizkarian, Maiatz aldizkarian eta baita Hatsa olerki bilduman ere ohiko kolaboratzailea da.
Narratiban, hainbat ipuin ditu sarituak eta argitaratuak, besteak beste, Tene Mujika lehiaketa, Orixe saria, Iparragirre saria, Atarrabiako Petri saria eta beste hainbat. Haur eta Gazte literaturan, Johanes, Bargotako Aztia liburua, (Txalaparta) eta Hiru Miru album ilustratua (Denonartean). Olerkigintzan, bi haiku-bilduma, Gerezi garaiko haikuak liburua (Maiatz) eta Orbel Azpiko Haikuak (Denonartean), baita olerki solteak ere Muxugorri antologian, Luces y sombras eta El Coloquio de los perros-en. Artikuluak ere bai, ehun ta berrogeita hamar baino gehiago ditu argitaratuak han-hemenka. Noriko Matsui-ren "How to perform kamishibai" eta "Ryookanen 101 haikuak" liburuak itzuli ditu.
Nafar Ateneoko kidea izanik, Margarita Nafarroako erreginak XVI. mendean idatzitako Heptamerona liburua euskaratzeko prozesuko eragile nagusietako bat izan da.

## Lanak
### Haur eta Gazte Literatura

* Johanes, Bargotako Aztia (2002, Txalaparta), F. Crespo eta M. Fernandezekin batera.
* Hiru Miru (2014, Cenlit ediciones), Maite Ramosekin batera.

### Olerkiak

* Gerezi denborako haikuak (2011, Maiatz)
* Orbel azpiko haikuak (2013, Denonartean)
* Aingurak eta arrangurak (2018, Pamiela)

### Narratiba

* Golf TDI beltza (2006, Bermingham)

## Sariak eta errekonozimenduak

* 2000ean Iparragirre saria
* 2002an Orixe saria
* 2003an Tene Mujika lehiaketan 2. saria
* 2004an Tene Mujika lehiaketan 1. saria
* 2006an Iparragirre saria

## Erreferentziak

* ↑ «Heptamerona eta Nafarroako Gobernua» ZUZEU 2021-10-24 (Noiz kontsultatua: 2022-10-30).
* ↑ Izaga, Xabier. (2021-11-03). ««Heptamerona» klasikoko lehen eguneko ipuinak, euskaraz» naiz: (Noiz kontsultatua: 2022-10-25).
* ↑ (Gaztelaniaz) Anbustegi, Fernando. (2022-10-31). «Lectura continuada de ‘Heptamerón’ en Amaiur» Diario de Noticias de Navarra (Noiz kontsultatua: 2022-11-16).

## Ikus, gainera

* Nafar Ateneoa
* Heptamerona

## Kanpo estekak

* Idazlearen bloga.
* Euskal idazleen elkartea.
* Literaturaren zubitegia.
* Datuak: Q57659683